**МОНГОЛ УЛСЫН ИХ ХУРЛЫН 2012 ОНЫ НАМРЫН ЭЭЛЖИТ ЧУУЛГАНЫ**

**2012 ОНЫ 11 ДҮГЭЭР САРЫН 29-НИЙ ӨДӨР (ПҮРЭВ ГАРИГ)-ИЙН**

**НЭГДСЭН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**З.Энхболд:** -Шударга ёс эвслийн бүлэг өглөөнөөс хойш хуралдаанд орж ирэхгүй байна. Тэгээд 15.00 цаг хүртэл завсарлуулъя. Ардын Намын бүлгээс бол нэг ч хүн орж ирээгүй, шалтгаангүй тасалж байгаа. АН-ын бүлгийн ирсэн гишүүдэд баярлалаа. 15.00 цагаас дахиж цуглая. ИЗНН-аас.

**Н.Батцэрэг:** -Бүлгийн гишүүдийн тухайд бол өөрсдийнхөө итгэл үнэмшлээр л өнөөдрийн, маргаашийн хэлэлцэх асуудалд хандаад л, тэр дагуугаа л өөрсдийгөө авч яваа байх аа. Ямар нэгэн одоо бүлгийн зүгээс хэлэлцэх асуудалтай холбогдуулаад завсарлага юм уу тухайлсан юм хэлмээргүй байгаа юм. Гишүүд өөрсдөө итгэл үнэмшлээрээ хандаж байна. Би бол бүлгийн даргын хувьд бол бүлэг өдөр хуралдаад хэлэлцэх асуудалтай холбогдуулаад зарим нэмэлт мэдээллүүд авах хэрэгтэй байна. Зарим нь бол одоо холбогдох албан тушаалтнууд руу явуулсан албан бичгийнхээ хариуг авахыг жаахан хүлээгээч гэх мэтээр манай гишүүд асуудалд хандаж байна лээ. Тиймэрхүү л байна.

**З.Энхболд:** -Завсарлага авахгүй гэсэн үг үү. Завсарлага авахгүй бол тэгээд хуралдаа сууцгаа тийм. Гишүүд хуралдаа сууцгаая. Ирцэндээ орцгооё.

Үдээс хойш дахиад ирц хүрэхгүй юм байна. Зааландаа ирсэн АН-ын гишүүд, ИЗНН-ын гишүүдэд баярлалаа. Ирээгүй байгаа Шударга ёс, эвсэл, Ардын Намын гишүүд хуралдаа ирэхийг дахин сануулъя.

Өнөөдрийн үдээс хойшхи хуралдаан болохгүй нь ээ.

**МОНГОЛ УЛСЫН ИХ ХУРЛЫН 2012 ОНЫ НАМРЫН ЭЭЛЖИТ ЧУУЛГАНЫ**

**2012 ОНЫ 11 ДҮГЭЭР САРЫН 30-НЫ ӨДӨР (БААСАН ГАРИГ)-ИЙН**

**НЭГДСЭН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**З.Энхболд:** -Чуулганы хуралдаанд ирэхийг урьж байна гишүүдийг. 10 цаг 51 минут болж байна. 10.00 цагаас хурал эхлэх ёстой. Танхимдаа ирье. Одоогоор зөвхөн АН-ын гишүүд ирсэн байна. ИЗНН, Шударга ёс эвсэл, Ардын Намын сонгогдсон Улсын Их Хурлын гишүүдийг урьж байна.

Ирц хүрэхгүй шинжтэй байгаа учраас өнөөдрийн чуулганы хуралдааныг хийх боломжгүй байна. Одоогийн байдлаар танхимд 23 гишүүн байна. Ирсэн гишүүдийн нэрийг би уншаад өгье.

Н.Алтанхуяг, Р.Амаржаргал, А.Бакей, Ж.Батзандан, Х.Баттулга, Д.Бат-Эрдэнэ, Г.Баярсайхан, С.Баярцогт, Л.Болд, Б.Болор, Д.Ганбат, Л.Гантөмөр, Д.Ганхуяг, Б.Гарамгайбаатар, Р.Гончигдорж, М.Зоригт, Б.Наранхүү, Ц.Оюунгэрэл, Ш.Түвдэндорж, З.Энхболд, С.Эрдэнэ, Л.Эрдэнэчимэг.

Гадаадад томилолттой байгаа Н.Батбаяр, М.Батчимэг, Р.Бурмаа, С.Одонтуяа, Ч.Сайханбилэг, Х.Тэмүүжин, С.Ганбаатар, Ц.Даваасүрэн. Дотоодод томилолттой байгаа Я.Санжмятав. Өвчтэй байгаа Д.Эрдэнэбат, Д.Хаянхярваа, Д.Батцогт, М.Сономпил.

Шалтгаангүй тасалж байгаа гишүүдийн нэрийг уншъя. С.Батболд, Су.Батболд, Ж.Батсуурь, Б.Бат-Эрдэнэ, С.Бямбацогт, Ц.Дашдорж, Д.Дэмбэрэл, Д.Лүндээжанцан, Н.Номтойбаяр, Ц.Нямдорж, Ё.Отгонбаяр, Д.Оюунхорол, Я.Содбаатар, О.Содбилэг, А.Тлейхан, Ч.Хүрэлбаатар, Б.Чойжилсүрэн, Л.Энх-Амгалан, Ж.Энхбаяр, Н.Энхболд, М.Энхболд, Ө.Энхтүвшин, Ж.Эрдэнэбат, О.Баасанхүү, Н.Батцэрэг, Ж.Баянсэлэнгэ, Д.Тэрбишдагва, Ч.Улаан, Г.Уянга, Л.Цог, Ц.Цолмон, С.Дэмбэрэл, С.Оюун нар шалтгаангүй хурал тасалсан байна.

Ингээд ирэх 7 хоног хүртэл, ирэх 7 хоногоос чуулганы хуралдаан хэвийн явагдах хэрэгтэй.

***Тэмдэглэлтэй танилцсан:***

ТАМГЫН ГАЗРЫН ЕРӨНХИЙ

НАРИЙН БИЧГИЙН ДАРГА Б.БОЛДБААТАР

***Тэмдэглэл хөтөлсөн:***

ХУРАЛДААНЫ ТЭМДЭГЛЭЛ

ХӨТЛӨГЧ Д.ЭНЭБИШ